ทำให้รอด (จบ)
โดย...แบงก์กลิ้ง
21 เม.ย. 2559

โดย...แบงก์กลิ้ง
เคล็บลับ “ธุรกิจเกิดใหม่” จะทำอย่างไรให้รอด ได้มีการพูดถึงไป 4 หัวข้อแล้ว มาทบทวนนิดนึงค่ะ ข้อที่ 1 แค่อยากทำคงไม่พอ 2.You are big since day 1  มีวิสัยทัศน์ก้าวไกลและตั้งเป้าหมายที่ยิ่งใหญ่ 3.จ้างคนเก่งมาทำงาน  4.อย่าใช้เงินในเรื่องไม่จำเป็น
วันนี้จะกล่าวถึงข้อที่  5 คือ “รักษาชื่อเสียง” เป็นเรื่องที่สำคัญ  การทำให้คนซื้อซ้ำ ยิ่งองค์กรยิ่งเล็ก เรายิ่งต้องปกป้องชื่อเสียงของเรายิ่งชีวิต ขาดทุนดีกว่าเสียชื่อนะคะ ทำให้คนพูดถึงในแง่ดีว่าเรารับผิดชอบ เพื่อให้เกิดการซื้อซ้ำ การแนะนำ นี่แหละหนทางแห่งการเติบใหญ่
มากไปกว่านั้น การทำให้ลูกค้าประทับใจจากการให้มากกว่าที่ลูกค้าคาดหวังไว้ สร้างความพิเศษที่แตกต่างให้กับลูกค้า แถมบางอย่างที่เกี่ยวเนื่องกับธุรกิจของคุณที่ไม่ได้สร้างค่าใช้จ่ายเพิ่มให้กับคุณมากนัก สิ่งง่ายๆ เหล่านี้อาจจะทำให้คุณชนะคู่แข่งใสๆ เลยก็ได้
ยกตัวอย่างเช่น หากคุณทำอาหารญี่ปุ่น การเสิร์ฟชาเขียวร้อนฟรีให้แก่ลูกค้าทุกท่านที่มาทานที่ร้าน ในขณะที่ร้านคู่แข่งของคุณลูกค้าอาจจะต้องจ่ายเงินซื้อเพิ่ม จริงอยู่ การทำเช่นนี้จะทำให้เสียรายได้ไปบ้าง แต่ก็อาจจะเป็นกลยุทธ์ชนะใจที่ทำให้คุณแตกต่างจากคู่แข่งได้